**Tiidwurden 4 (IPI) + haadwurden, eigenskipswurden, foarnamwurden, telwurden**  
  
1. Meitsje njonkenskikkende IPI's fan dizze sinnen:  
a. Moarn wol de opnimmer delkomme en de meterstannen opskriuwe.  
b. Wy kinne it fleis wol by Dykstra helje en de griente by Bos bestelle.  
c. Ik wol gjin folders fan jim ûntfange en ik wol se alhielendal net op eigen kosten weromstjoere.  
d. Wy hearden har de doar iependwaan en de gong troch rinnen.  
  
2. Meitsje ûnderskikkende IPI's fan dizze sinnen:  
a. It is gjin goed idee om him safolle taken te jaan.  
b. Kinst de famkes freegje om de boadskippen op te romjen?  
c. Wêrom hast eins gjin sin om mei te dwaan?  
d. Kinne jim ús helpe om de wein op te túgjen?  
  
3. Wêrom kinst fan de ûndersteande sinnen gjin IPI meitsje?  
a. Se hie in boarmasine kocht om in gatsje yn 'e muorre te meitsjen.  
b. Jan wol in âld autootsje keapje om dermei op fakânsje te gean.

4. Set de ûndersteande sinnen oer yn goed Nederlânsk.  
a. Ast it kin efkes op it skouder leist, meitsje ik in foto fan dy.  
b. Wat hasto in ôfgrysliken soad boeken, heu!  
c. Ik waard ôfgryslike kjel fan dat geraas.  
d. Wie hju der ek by?  
e. Men moat leare hoe't men jin hâlde en drage moat.  
f. Pake-en-dy geane gauris by dûmny-en-dy te praten.  
g. By Gearte Sjoukje ha se dealese faak praters.  
h. "Wolle jim der in pûdsje by?" frege it Wâldpykje oan 'e klant.  
i. Hoefolle is oardel plus treddel?  
j. Wêr is de skjirre dêr'tsto de stof altyd mei knipst?  
  
5. Set om nei de tradisjonele Fryske telwize:  
a. fiif en in heal c. 7½  
b. 2,5 d. anderhalf

6. Set de ûndersteande sinnen oer yn goed skriuwtaal-Frysk.  
a. Hier heb je de hamer waarover ik het had.  
b. Ik weet niet waar het ligt.  
c. Dat is het boek waar we in bezig waren.  
d. Ze zat op het bankje waar pake ook altijd op zat.

7. In learling/kursist komt yn in boek de ûndersteande sin tsjin: "Jan wie in ôfgrysliken swetser."  
Hy freget dy: "Is it net gewoan *ôfgryslike*, sûnder *-n*? Is dat in typflater?" Wat seisto tsjin him?  
  
8. "Se waard rare kjel, want dy jonges makken in heisliken kabaal."  
Wêrom krijt *raar* in *-e* en *heislik* *-en*?  
  
9a. Wêr yn Fryslân wurdt 'de bosk' ynstee fan 'it bosk' sein tsjin in stik grûn mei in soad beammen? Hoe komt it dat dêr in ferskil bestiet?  
b. Hokker lidwurd fynst yn de measte learmaterialen? Wêrom?  
c. Kinsto noch mear wurden betinke dy't yn it Frysk en Nederlânsk sterk op inoar lykje, mar in ferskillend lidwurd ha?  
  
10. Folje it korrekte foarnamwurd yn:  
a. De gemeenterie hat yn ... wiisheid besletten dat de winkels sneins ek iepen meie.  
b. Men freget ... soms ôf oft dy jonge syn ferstân wol hat.  
c. Pake en beppe hawwe ... auto ferkocht.  
d. Yn de noardlike Wâlden wurdt foar 'sij' of 'sy' ek wol '...' of '...' sein.  
e. Wy skrokken, want al ... koffers stienen noch op it perron.

**IPI**  
  
Imperativus Pro Infinitivo  
=hitende foarm ynstee fan hiele tiidwurd (nammefoarm of doelfoarm), gebiedende wijs in plaats van hele werkwoord (infinitief)  
  
Resept: ferfang in sin mei in hiel tiidwurd troch in hitende sin (gebiedende zin);

**Type 1: njonkenskikkend (lykskikkend)**  
- de IPI is in ynkoarte ferzje fan de twadde sin yn in njonkenskikking fan twa (of mear) sinnen;

- de sinnen moatte gearlutsen wêze;

- de sinnen moatte ûnderwerp en persoansfoarm diele;  
- de sinnen moatte yn gronologyske folchoarder stean.

Foarbyld:  
Jan wol in âld autootsje keapje   
en  
~~Jan wol~~ dermei nei Spanje op fakânsje gean.  
  
-> Jan wol in âld autootsje keapje  
en  
gean dermei op fakânsje nei Spanje.

It ûnderwerp (do/jo/jim(me)/heit/mem/...) kin stean bliuwe yn in IPI-sin as:  
- de earste sin in advisearjend of warskôgjend (mar gjin befeljend of ferbiedend) tiidwurd hat;  
- de sin yn de notiid stiet.  
  
 Foarbylden:

Ik ried dy oan en keapje do in oar shirt.  
 Mem warskôget heit en doch heit foarsichtich.

**Type 2: ûnderskikkend**

- ferfangt in beknopte bysin dy't mei *om* begjint;

- de IPI kin net brûkt wurde as *om* ferplichte oanwêzich is en 'mei it doel om' betsjut.

Foarbyld:  
Ik ha gjin tiid   
om mei dy te praten.

-> Ik ha gjin tiid

en

praat mei dy.